ระเบียบการประปานครหลวงว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวงพ.ศ. ๒๕๖๑[๑] โดยที่เป็นการสมควรแก้ไขปรับปรุงระเบียบการประปานครหลวง ว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวงให้สอดคล้องกับการดำเนินงานในปัจจุบัน อาศัยอำนาจตามความในมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการประปานครหลวงว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวง พ.ศ.๒๕๖๑ข้อ ๒ ระเบียบนี้ให้ใช้บังคับตั้งแต่วันที่๒๖ กุมภาพันธ์ พ.ศ. ๒๕๖๑ เป็นต้นไปข้อ ๓ ให้ยกเลิก(๑) ระเบียบการประปานครหลวง ฉบับที่ ๖๔ว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวง (พ.ศ.๒๕๔๖)(๒) ระเบียบการประปานครหลวง ฉบับที่ ๖๔ ว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวง(พ.ศ. ๒๕๕๐)(๓) ระเบียบการประปานครหลวง ฉบับที่ ๖๔ว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวง (พ.ศ.๒๕๕๐) (แก้ไขเพิ่มเติมครั้งที่ ๒)(๔) ระเบียบการประปานครหลวง ฉบับที่ ๖๔ว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวง (พ.ศ.๒๕๕๓)(๕) ระเบียบการประปานครหลวง ฉบับที่ ๖๔ว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวง (พ.ศ.๒๕๕๕) (แก้ไขเพิ่มเติมครั้งที่ ๔)บรรดาระเบียบ คำสั่งและหลักเกณฑ์อื่นใดที่มีข้อกำหนดในเรื่องเดียวกันกับที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้ประธานคณะกรรมการพิจารณาการจดทะเบียนผู้รับจ้างที่ได้รับการแต่งตั้งตามข้อ๗ เป็นผู้รักษาการตามระเบียบนี้ข้อ ๕ ในระเบียบนี้ทะเบียนผู้รับจ้าง หมายถึงบัญชีรายชื่อนิติบุคคลเดียวหรือนิติบุคคลร่วมที่มีคุณสมบัติตามที่การประปานครหลวงกำหนดซึ่งการประปานครหลวงได้ขึ้นทะเบียนไว้เพื่อประโยชน์แก่การรับจ้างงานก่อสร้างของการประปานครหลวงผู้รับจ้าง หมายถึงนิติบุคคลเดียวหรือนิติบุคคลร่วมที่การประปานครหลวงได้ขึ้นทะเบียนผู้รับจ้างขีดความสามารถในการรับงาน หมายถึงวงเงินรวมสูงสุดที่การประปานครหลวงกำหนดให้ผู้รับจ้างที่จะสามารถรับจ้างจากการประปานครหลวงการประเมินผล หมายถึงการกะประมาณค่าให้คะแนนผลการปฏิบัติงานกับผู้รับจ้างเพื่อนำผลการประเมินมาใช้พิจารณาลงโทษหรือส่งเสริมสนับสนุนตามที่การประปานครหลวงกำหนดข้อ ๖ การจดทะเบียนผู้รับจ้างและประเมินผลผู้รับจ้างตามระเบียบนี้มีวัตถุประสงค์เพื่อ(๑) คัดเลือกผู้รับจ้างให้เหมาะสมกับลักษณะงาน(๒) กำหนดและปรับขีดความสามารถในการรับงานของผู้รับจ้างได้อย่างเหมาะสมตลอดเวลา(๓)ติดตามประเมินผลการปฏิบัติงานของผู้รับจ้างและพิจารณาลงโทษหรือส่งเสริมสนับสนุนผู้รับจ้างหมวด๑คณะกรรมการพิจารณาการจดทะเบียนผู้รับจ้าง ข้อ ๗ ให้การประปานครหลวงแต่งตั้งคณะกรรมการพิจารณาการจดทะเบียนผู้รับจ้างคณะหนึ่งเรียกโดยย่อว่า ก.พ.จ. ประกอบด้วย คณะกรรมการไม่เกิน ๙ คน โดยมีอำนาจหน้าที่ ดังต่อไปนี้(๑) กำหนดหลักเกณฑ์และวิธีปฏิบัติตามระเบียบนี้โดยความเห็นชอบของผู้ว่าการ(๒) พิจารณาการขอจดทะเบียนผู้รับจ้างรวมทั้งกำหนดระยะเวลาในการพิจารณาผลการจดทะเบียนตามลักษณะงานแต่ละประเภท(๓)พิจารณาทบทวนฐานะการเงินเพื่อปรับวงเงินขีดความสามารถในการรับงานของผู้รับจ้างก่อนนำเสนอผู้ว่าการอนุมัติในกรณีมีความจำเป็นเร่งด่วนหรือมีเหตุอันสมควรประการอื่นอาจลงมติโดยใช้มติเวียนก็ได้(๔) มีอำนาจลงโทษหรือส่งเสริมสนับสนุนผู้รับจ้างและบุคลากรผู้รับจ้างจากผลการประเมินผลงานตามที่การประปานครหลวงกำหนดแล้วรายงานให้ผู้ว่าการทราบทุกครั้ง(๕)มีอำนาจแต่งตั้งคณะอนุกรรมการพิจารณาการจดทะเบียนผู้รับจ้าง เรียกโดยย่อว่า อ.ก.พ.จ. เพื่อช่วยกลั่นกรองหรือปฏิบัติหน้าที่ตามที่ก.พ.จ. มอบหมายหมวด๒การจดทะเบียน ข้อ ๘ งานที่ต้องจดทะเบียนตามระเบียบนี้ ได้แก่งานก่อสร้างของการประปานครหลวงประกอบด้วยงานก่อสร้างวางท่อประธาน งานก่อสร้างวางท่อจ่ายน้ำกับท่อบริการ งานก่อสร้างงานโยธางานก่อสร้างระบบส่งน้ำประปา งานก่อสร้างระบบน้ำดิบหรือระบบผลิตน้ำประปา หรือสถานีสูบน้ำกับถังเก็บน้ำข้อ ๙ การจดทะเบียนผู้รับจ้างตามระเบียบนี้ให้จดทะเบียนได้ทั้งในฐานะนิติบุคคลเดียวหรือฐานะนิติบุคคลร่วมในลักษณะกิจการร่วมค้า(Joint venture) หรือกิจการค้าร่วม(Consortium)ผู้รับจ้างที่ถูกเพิกถอนออกจากทะเบียนผู้รับจ้างและผู้รับจ้างชั้น ๓ ตามข้อ ๑๐ จะไม่สามารถยื่นขอจดทะเบียนใหม่ทั้งในฐานะนิติบุคคลเดียวหรือนิติบุคคลร่วมได้จนกว่าจะพ้นระยะเวลาที่ถูกลงโทษหลักเกณฑ์ วิธีปฏิบัติ และแบบของเอกสารการขอจดทะเบียนให้เป็นไปตามที่ก.พ.จ. กำหนดเว้นแต่งานที่ต้องจัดจ้างร่วมกับส่วนราชการหรือรัฐวิสาหกิจอื่น หรืองานที่ใช้เงินกู้ให้ปฏิบัติตามเงื่อนไขของส่วนราชการ รัฐวิสาหกิจหรือเจ้าของแหล่งเงินกู้นั้นข้อ ๑๐ การประปานครหลวงจะจัดชั้น (Class) ของผู้รับจ้างที่ได้ขึ้นทะเบียนแล้ว เป็น ๓ ระดับคือ ผู้รับจ้างชั้น ๑ผู้รับจ้างชั้น ๒ และผู้รับจ้างชั้น ๓ โดยผู้รับจ้างในแต่ละลำดับชั้น จะมีสิทธิดังนี้ผู้รับจ้างชั้น ๑ จะได้รับสิทธิพิเศษจากการประปานครหลวงดังนี้(๑)สามารถรับงานก่อสร้างได้สูงเป็นสองเท่าของวงเงินขีดความสามารถในการรับงาน(๒)จะได้รับการพิจารณาให้เข้ารับงานที่การประปานครหลวงกำหนดว่าจะจ้างเฉพาะผู้รับจ้างชั้น๑ เท่านั้น(๓) ได้รับการประกาศเป็นผู้รับจ้างชั้น ๑ในอินเทอร์เน็ตของการประปานครหลวงผู้รับจ้างชั้น ๒สามารถรับงานได้ในวงเงินขีดความสามารถในการรับงานและสิทธิต่าง ๆ ตามหลักเกณฑ์ปกติในเงื่อนไขการจัดจ้างและเงื่อนไขตามสัญญาผู้รับจ้างชั้น ๓ ไม่มีสิทธิซื้อเอกสารประกวดราคาหรือเอกสารสอบราคาหรือรับงานก่อสร้างของการประปานครหลวง จนกว่าจะได้รับการพิจารณาเลื่อนลำดับชั้นผู้รับจ้างจะได้รับการจัดอยู่ในชั้นใดให้เป็นไปตามหลักเกณฑ์และวิธีการที่ ก.พ.จ. กำหนดข้อ ๑๑ นิติบุคคลที่ประสงค์จะยื่นขอจดทะเบียนเป็นผู้รับจ้างงานก่อสร้างของการประปานครหลวงสามารถยื่นขอจดทะเบียนได้ตลอดเวลา โดยการประปานครหลวงจะพิจารณาการขอจดทะเบียนปีละ๒ ครั้ง ยกเว้นงานที่มีเงื่อนไขผูกพันแหล่งเงินกู้เป็นอย่างอื่นให้ยื่นขอจดทะเบียนได้เป็นครั้งคราวตามประกาศของการประปานครหลวงข้อ ๑๒ ผลการพิจารณาการจดทะเบียนผู้รับจ้างจะต้องได้รับอนุมัติจากผู้ว่าการก่อนแล้วจึงประกาศใช้โดยผู้มีรายชื่อขึ้นทะเบียนไว้จะมีสิทธิเข้ารับงานจ้างกับการประปานครหลวงได้ตามสิทธิในแต่ละระดับชั้นของผู้รับจ้างตามข้อ๑๐เพื่อประโยชน์ของการประปานครหลวงผู้ว่าการมีอำนาจยกเลิกทะเบียนผู้รับจ้างทั้งหมดหรือให้จดทะเบียนใหม่เมื่อใดก็ได้ข้อ ๑๓ เมื่อได้รับการขึ้นทะเบียนแล้วทุกกำหนด ๒ ปีผู้รับจ้างจะต้องส่งงบการเงินฉบับล่าสุดให้การประปานครหลวงพิจารณาทบทวนฐานะทางการเงินเพื่อปรับวงเงินขีดความสามารถในการรับงานให้ถูกต้องตามความเป็นจริงผู้รับจ้างที่ไม่ส่งงบการเงินฉบับล่าสุดให้การประปานครหลวงภายใน ๒๐วัน นับแต่วันที่ครบกำหนดจะถูกระงับสิทธิในการเข้าร่วมประกวดราคา และสิทธิอื่น ๆที่จะได้รับจากการประปานครหลวงเป็นการชั่วคราวจนกว่าผู้รับจ้างจะได้จัดส่งเอกสารดังกล่าวและได้รับการพิจารณาทบทวนฐานะทางการเงินจากการประปานครหลวงแล้วเสร็จเมื่อผู้รับจ้างลงนามสัญญาจ้างกับการประปานครหลวงแล้วขีดความสามารถในการรับงานจะถูกหักออกตามมูลค่างานของสัญญานั้นในกรณีที่จำเป็นผู้รับจ้างอาจขอปรับเพิ่มขีดความสามารถในการรับงานได้โดยยื่นคำขอพร้อมรายละเอียดได้ไม่เกินปีละ ๑ ครั้งหมวด๓การประเมินผล ข้อ ๑๔ ผู้รับจ้างที่ได้รับการขึ้นทะเบียนไว้เมื่อได้ปฏิบัติงานจ้างกับการประปานครหลวงจะต้องได้รับการประเมินผลการปฏิบัติงานทั้งผู้รับจ้างและบุคลากรผู้รับจ้างโดยหลักเกณฑ์และวิธีปฏิบัติในการประเมินผลการปฏิบัติงานในขั้นตอนต่าง ๆให้เป็นไปตามที่ ก.พ.จ. กำหนดหมวด๔การลงโทษและการส่งเสริมสนับสนุน ส่วนที่๑การลงโทษ ข้อ ๑๕ ผู้รับจ้างและบุคลากรผู้รับจ้างจะได้รับการลงโทษจากการประเมินผลการปฏิบัติงานหรือความบกพร่องอื่นๆ แล้วแต่กรณีตามหลักเกณฑ์ ขั้นตอน และวิธีปฏิบัติที่ ก.พ.จ. กำหนดดังนี้(๑)ผู้รับจ้างจะถูกตัดสิทธิมิให้รับงานจ้างใหม่กับการประปานครหลวงเป็นการชั่วคราวเมื่อไม่ผ่านเกณฑ์การประเมินในระหว่างอายุสัญญาจ้าง(๒) ผู้รับจ้างจะถูกปรับลดชั้นเมื่อการประเมินผลการปฏิบัติงานทั้งสัญญาไม่ผ่านเกณฑ์ที่กำหนด หรือถูกปรับเนื่องจากงานล่าช้าเมื่อสิ้นสุดสัญญาเกินกว่าร้อยละ๑๐ ของวงเงินค่างานผู้รับจ้างที่ถูกปรับลดชั้นแล้วอาจได้รับการพิจารณาให้เลื่อนชั้นกลับขึ้นมาได้อีก(๓) บุคลากรผู้รับจ้างที่ไม่ผ่านเกณฑ์การประเมินจะถูกห้ามมิให้ปฏิบัติงานก่อสร้างของการประปานครหลวงเป็นการชั่วคราวหรือถาวรแล้วแต่กรณี(๔)ผู้รับจ้างจะถูกเพิกถอนออกจากทะเบียนผู้รับจ้างในกรณีใดกรณีหนึ่งหรือหลายกรณีร่วมกันดังนี้ก.ถูกตรวจพบว่าเอกสารส่วนใดส่วนหนึ่งที่ใช้ในการยื่นขอจดทะเบียนหรือยื่นเสนอราคาในการจัดจ้างเป็นเอกสารเท็จข. ถูกการประปานครหลวงบอกเลิกสัญญาเนื่องจากความผิดของผู้รับจ้างค. มีประวัติการถูกลงโทษลดชั้นไปอยู่ชั้น ๓ ถึง ๒ ครั้งในเวลา ๕ ปีในงานประเภทเดียวกัน หากการถูกลงโทษลดชั้นมีช่วงเวลาทับซ้อนกันเนื่องจากผู้รับจ้างไม่ผ่านเกณฑ์การประเมินหลายสัญญาให้นับเป็นการถูกลงโทษในครั้งเดียวกัน แต่มีผลเป็นการขยายช่วงเวลาการถูกลงโทษเมื่อผู้มีอำนาจสั่งลงโทษแล้วให้มีหนังสือแจ้งผู้รับจ้างและหรือบุคลากรผู้รับจ้างทราบภายใน ๑๕ วันส่วนที่๒การส่งเสริมสนับสนุน ข้อ ๑๖ ผู้รับจ้างที่ได้รับการประเมินผลการปฏิบัติงานดีตามเกณฑ์ที่ก.พ.จ. กำหนดจะได้รับการพิจารณาให้เลื่อนชั้น ซึ่งจะได้รับสิทธิพิเศษต่าง ๆตามที่กำหนดไว้ในแต่ละชั้น รวมทั้งจะได้รับการส่งเสริมสนับสนุนอื่น ๆตามหลักเกณฑ์ที่ ก.พ.จ. กำหนดหมวด๕การอุทธรณ์ ข้อ ๑๗ ผู้รับจ้างหรือบุคลากรผู้รับจ้างที่ถูกลงโทษตามระเบียบนี้มีสิทธิอุทธรณ์ต่อผู้ว่าการโดยทำเป็นหนังสือลงลายมือชื่อผู้อุทธรณ์ภายในกำหนด ๓๐วัน นับแต่วันทราบการสั่งลงโทษและให้ผู้ว่าการเป็นผู้พิจารณาวินิจฉัยสั่งการเมื่อผู้ว่าการพิจารณาวินิจฉัยสั่งการอุทธรณ์เป็นประการใดแล้วให้แจ้งให้ผู้อุทธรณ์ทราบเป็นหนังสือคำวินิจฉัยสั่งการดังกล่าวให้เป็นที่สุดบทเฉพาะกาล ข้อ ๑๘ เมื่อระเบียบนี้ใช้บังคับแล้วข้อกำหนดในข้อบังคับ ระเบียบคำสั่งใดหรือหลักเกณฑ์วิธีปฏิบัติใดที่ได้อ้างถึงระเบียบการประปานครหลวง ฉบับที่๖๔ ว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวง พ.ศ.๒๕๔๖ และฉบับที่แก้ไขเพิ่มเติมให้ถือว่าอ้างถึงระเบียบการประปานครหลวงว่าด้วยการจดทะเบียนและประเมินผลผู้รับจ้างงานก่อสร้างของการประปานครหลวงฉบับนี้ข้อ ๑๙ บรรดาระเบียบคำสั่ง หลักเกณฑ์หรือวิธีปฏิบัติที่ใช้บังคับอยู่ก่อนวันที่ระเบียบนี้มีผลใช้บังคับให้คงใช้บังคับได้ต่อไปเท่าที่ไม่ขัดหรือแย้งกับระเบียบนี้จนกว่าจะมีคำสั่งหลักเกณฑ์หรือวิธีปฏิบัติในเรื่องนั้น ๆ ตามระเบียบนี้ประกาศ ณ วันที่ ๒๖ กุมภาพันธ์ พ.ศ. ๒๕๖๑ปริญญา ยมะสมิตผู้ว่าการการประปานครหลวงพัชรภรณ์/จัดทำ๑๘มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๕ ง/หน้า ๕/๒๒ พฤษภาคม ๒๕๖๑